19-jarige verdrink in rivierFoto: ER24 ŉ Jong man, vermoedelik 19 jaar oud, het Saterdagmiddag in die Vaalrivier verdrink. Russel Meiring, woordvoerder van ER24, het gesê die man se vriende het paramedici en die polisie net ná 14:00 na die toneel naby die R82 in die Drie Riviere-omgewing ontbied. By die polisie se aankoms op die toneel het duikers onmiddellik begin om na die man in die water te soek. Die duikers het na ŉ ruk die man gevind en sy liggaam na die oewer gebring. Paramedici het die man ondersoek, maar daar was niks wat vir hom gedoen kon word nie. Hy is op die toneel dood verklaar. ŉ Geregtelike doodsondersoek word gedoen.